Georges Brassens

Dr **Georges Brassens** [bʁasɛ̃s] (* 22. Oktober 1921 z Sète; † 29. Oktober 1981 z Saint-Gély-du-Fesc bi Montpellier) isch e franzöösische Dichder und Schriftsteller gsi, vor allem aber in de 1950er bis 1970er Joor e berüemte *[[Chansonnier]]*.

## Lääbe
Dr Brassens isch dr Soon vom ene chliine Bauundernäämer, wo sälber us Sète (Département Hérault) gstammt isch. Si Mueter isch e dief glöibigi Neapolitanere gsi, wo Muusig seer gärn ghaa het. Won dr Brassens öbbe vuerzäänu gsi isch, het er afo schriibe. Er het es Studium am Collège Paul-Valéry z Sète abbroche und isch 1939 uf Bariis. Er het in ere Bibliothek d Mäister vo dr franzöösische Dichtkunst studiert. 1942 het er 13 Gedicht under em Ditel *A la venvole* uusegee. Im Merz 1943 isch er as Zwangsarbäiter ins Nazidütschland deportiert worde und het in dr Flugzüügmotorfabrik z Basdorf gschafft.  E Joor druf het er für zää Dääg uf Bariis döfe, isch denn aber nid zrugg und het sich z Bariis bis zur Befreijig im Spootsummer 1944 versteckt.

Noch em Chrieg het er bi dr Jeanne Le Bonniec und iirem Maa Marcel Planche an dr Impasse Florimont 9 im 14. Arrondissement z Bariis gwoont. D Jeanne isch bis si gstorbe isch bis e müeterligi Fründin bliibe. Dr Brassens het Lieder über iire Maa gschriibe (*Chanson pour l’Auvergnat*), für si (*Jeanne*) und äber iiri Änte (*La cane de Jeanne*).  S erste *Chanson*, won er öffentlig gsunge het, isch *Le gorille* gsi, won er din d Doodesstroof kritisiert.

1952 isch dr Brassens mit Erfolg im Bariiser *[[Kabarett|Cabaret]]* vo dr bekannte *Chanteuse* Patachou ufdräte und het churz druf sini erste Blatte ufgnoo. In de 1950er- und 1960er-Joor isch dr Brassens zu äim vo de populäärste *Chansonniers* gsi. Politisch het er, wie si Kolleeg Léo Ferré, mit de Anarchiste sümpatisiert und het für sä au Lieder gsunge.

Er het nid mit sinere estnische Partnere Joha Heyman (*La non-demande en mariage*), zämmegläbt, aber si het en uf alle Turneä und bis zu sim Dood begläitet.

Im Film *Porte des Lilas* (uf Dütsch: *Die Mausefalle*) vom René Clair (1956) het dr Brassens dr „Artiste“ gspiilt und e baar vo sine *Chansons* gsunge, drunder s Ditellied.

In de 1970er Nierechräbs überchoo, isch 1980 operiert worde und 1981 in dr Nööchi vo sinere Geburtsstadt gstorbe. Er isch z Sète uf em Friidhoof „Le Py“ begraabe, wisawii vom Museum „Espace Brassens“

## Wärk
### Diskografii

Vo 1952 aa si sini *Chansons* zerst bi Polydor erschiine, denn vo 1953 aa bi Philips uf Schallblatte in underschidlige Format und immer wider nöi zämmegstellt. Zu sine Läbziten si 14 Original-LP uusechoo:
#*La Mauvaise Réputation* (1952)
#*Le Vent* (1953)
#*Les Sabots d’Hélène* (1954)
#*Je me suis fait tout petit* (1956)
#*Oncle Archibald* (1957)
#*Le Pornographe* (1958)
#*Les Funérailles d’antan* (1960)
#*Le temps ne fait rien à l’affaire* (1961)
#*Les Trompettes de la renommée* (1962)
#*Les Copains d’abord* (1964)
#*Supplique pour être enterré à la plage de Sête* (1966)
#*Misogynie à part* (1969)
#*La Religieuse* (1972)
#*Trompe-la-mort* (1976; au *Nouvelles chansons*)

29 *Chansons* won er nid sälber gsunge oder fertig gschriibe het,  vom Jean Bertola interpretiert:
**Dernières Chansons* (1982, Doppel-LP)
**Le Patrimoine de Brassens* (1985)

*Live*-Ufnaam vom ene Konzärt vom 28. Oktober 1973 z Cardiff:
**Georges Brassens in Great Britain* (1974)

Verjazzti Brassens-*Chansons*:
**Georges Brassens joue avec [[Moustache (Musiker)|Moustache]] et Les Petits Français* (1979)

Elteri franzöösischi *Chansons*:
**Georges Brassens chante les chansons de sa jeunesse* (1980)

Us em Noochlass si erschiine:
**Brassens chante [[Aristide Bruant|Bruant]], [[Henri Colpi|Colpi]], [[Alfred de Musset|Musset]], [[Gustave Nadaud|Nadaud]], [[Norge (Dichter)|Norge]]* (LP, 1984)
**Georges Brassens au [[Théâtre National Populaire|TNP]]* (CD, 1996)
**Georges Brassens à la [[Villa d’Este]]* (LP, 2001)
**[[Bobino]] 64* (CD, 2001)
**Inédits* (CD, 2001)
**Concerts de 1959 à 1976* (6 CDs, 2006)

### Bibliografii
**Des coups d’épée dans l’eau*. Gdicht, 1942
**A la venvole*. Gedichte, Privatdruck 1942
**La lune écoute aux portes*. Privatdruck 1947
**La tour des miracles*. Roman. Bariis 1953; Nöiusgoob: Stock, Bariis 1968
**La mauvaise réputation* (Uswaal). Paris 1954
**Chansons*. Sand et Tchou, Bariis 1968
**Poèmes et chansons* (Gsamtusgoob). Seuil, Bariis 1993
**dt. Usgoob: *Chansons. Das Gesamtwerk*. Text frz./dt., übersetzt vom Gisbert Haefs. Zweitausendeins, Frankfurt am Main 1996 mit eme Noochwort und ere usfüerlige Biblio- bzw. Diskografii (as Zuesatzband erschiine: *Partituren*)

## Fuessnoote


## Weblingg

*